"Setswana Puo ya Gae (HL)/P2 13 DBE/Ngwanaitseele 2014 NSC POTSO 8: OMPHILE UMPHI MODISE – DPS Monyaise Araba potso e le NNGWE go tswa mo pading e o e buisitseng. Go nna teng ga ga Omphile mo botshelong jwa ga Motlalepule go mo tlholetse masetlapelo le kutlobotlhoko. O ikaegile ka morero le ditiragalo tsa padi, sekaseka bonnete jwa tlhagiso e. Boleele jwa tlhamo e nne mafoko a a ka nnang 400–450. [25] KGOTSA POTSO 9: OMPHILE UMPHI MODISE – DPS Monyaise Buisa nopolo e e latelang, mme o arabe dipotso. MmaMosidi a tlhoka morwae kwa o neng a mmolokile gone gore e tle e re mala a mariga a gakologile, a mo tlise gae, a tle a ore molelo wa iso la ga mmaagwe. Ya re e ne e le motho wa mmele, a tswa mmalethantshane. Monna a ye tirong mo mosong a ithaya a re tsotlhe di apere tshiamo; fa a ya jaana, mosadi a tsene motse ka legare a batle morwae; e re fa itse gore mogatse o etla, a boele gae. Tsatsi lengwe le lengwe a sala monna morago go ya go batla motho a sa itse kwa o gone; fa a ka bona mosimanyana a na le tshobotsi ya ga morwae jaaka a na a ntse, a ba a mo fapogela. Bana ba mo tshaba; batsadi le bona ba ntse ba mo fapogela. Bana ba mo tshaba; batsadi ba setse ba tshosa bana ka ena. Ba mmitsa Dinalana. Ya re letsatsi lengwe a feta mo mmileng a bona mosadimogolo mongwe a phoka mogodungwana mo mathuding a ntlo ya gagwe. A se ka a itse gore o faposiwa ke eng mo tseleng. Ya re a sa ntse a le kgakala, mosadimogolo a simolola go nyenya. MmaMosidi a fitlha a nna go bapa le mosadimogolo. Le ena a mo sutela jaaka e kete ke moeng yo o neng a mo solofetse. MmaMosidi a tlhoma tlhogo. Ga bua mosadimogolo pele. 'Ngwanaka, o a itapisa.' 'Jang, mma?' 'O a batla ngwanaka, mme selo se o se batlang, se gare ga mpa ya lefatshe. Le gale, e tlaa re letsatsi lengwe o ntse o tsamaya, o se bone, o sa itse gore ke sone.' A nyenya. MmaMosidi a tia mooko. 'Ke tlaa se bona kae?' Mosadimogolo a tsikinya tlhogo. 'Fa ke ne ke itse, nkabo ke re ya kwa bolebelebe.' Matshwenyego a magolo a ga MmaMosidi e ne e le a go gopola gore morwae o tshela bokete. Tsatsi le lengwe o ne a eletsa go utlwa mongwe a re morwae o tshela monate. 'A o bona se itumetse?' Ntekwane o botsa motho a sa bolo go boela bonnyaneng jwa gagwe a sa tswa go fitlha mo Gouteng, ntlha ya go bonela dilo pele e sa ntse e itshekile. Mo malatsing a maloba, Gouteng e sa ntse e le Gouteng, mosadimogolo yo e ne e le mongwe wa batho ba ba neng ba tshajwa jaaka legadima, e re a go supile ka monwana gangwe, o lale o tshaba o welawela le naga. Kwalololo e ileditswe Phetla"